C 421/34
BG
Официален вестник на Европейския съюз
4.11.2022 г.
Следователно много от тези региони могат да увеличат мащаба на демонстрационните проекти, иновациите и мерките за трансфер на технологии, като използват ресурсите на политиката на сближаване, за да спомогнат за постигането на целите на програмата.
Регионите, които са определили приоритети в стратегиите, свързани с конкретна област на мисия, може да развият полезни взаимодействия с тази мисия (19), за да подкрепят разработването и/или внедряването надолу по веригата на нови подходи за разработване на пътища, водещи до промени.
Например мисиите на „Хоризонт Европа“ могат да осигуряват насоченост; да стимулират регионалното развитие; да насърчават сътрудничеството между отделните дисциплини и многостепенното управление; да ангажират широката общественост и местните/регионалните заинтересовани страни; и да популяризират инвестициите в рамките на политиката на сближаване и достъпа до нови мрежи, платформи за обучение в областта на политиката и инструменти за финансиране.
Регионите играят важна роля за разгръщането на водородната икономика, по-специално чрез „водородните долини“ (20).
Те осигуряват производството, транспортирането, съхранението и използването на водород на регионално или местно равнище и са от ключово значение за постигането на целите на REPowerEU (21).
Съвместното предприятие „Чист водород“ има дългогодишен опит в подкрепа на създаването на водородни долини в ЕС.
По-нататъшното разгръщане на тази успешна концепция във всички държави членки ще изисква значително обединяване на ресурси.
Например водородът от възобновяеми източници ще бъде от ключово значение за заместването на природния газ, въглищата и нефта в трудни за декарбонизация промишлени отрасли и в транспорта.
В REPowerEU се определя цел за 10 милиона тона вътрешно производство на водород от възобновяеми източници и 10 милиона тона внос на водород от възобновяеми източници до 2030 г.
Регионите играят важна роля за разгръщането на водородната икономика в ЕС, по-специално чрез водородните долини.
Водородните долини осигуряват производството, транспортирането, съхранението и използването на водород на регионално или местно равнище и са от ключово значение за постигането на целите на REPowerEU.
Съвместното предприятие „Чист водород“ и неговите предшественици имат дългогодишен опит в подкрепа на създаването на водородни долини в ЕС.
Понастоящем в ЕС има 23 водородни долини в десет държави членки.
По-нататъшното разгръщане на тази успешна концепция във всички държави членки ще изисква значително обединяване на ресурси.
(19) Мисиите на ЕС са новост в програмата за научни изследвания и иновации „Хоризонт Европа“ за периода 2021—2027 г. Мисиите на ЕС представляват координирани усилия на Комисията за обединяване на необходимите ресурси по отношение на програмите за финансиране, политиките и нормативната уредба, както и на други дейности.
Те имат за цел също така да мобилизират и активизират участници от публичния и частния сектор, като например държавите — членки на ЕС, регионалните и местните органи, научноизсле­ дователските институти, земеделските производители и стопани, предприемачите и инвеститорите, за да се постигне реално и трайно въздействие.
Мисиите ще взаимодействат с широката общественост, за да се насърчава възприемането на нови решения и подходи от обществото.
Съществуват пет мисии на ЕС („Адаптиране към изменението на климата“; „Рак“; „Възстановяване на нашите океани и води до 2030 г.“; „100 неутрални по отношение на климата и интелигентни градове до 2030 г.“; „Пакт за почвите за Европа“).
(20) Партньорство за интелигентна специализация „Водородни долини“ и пилотен проект „Водород“ (Водородни долини — платформа за интелигентна специализация (europa.eu) (21) В REPowerEU (COM(2022) 230 final) се определя цел за 10 милиона тона вътрешно производство на водород от възобновяеми източници и 10 милиона тона внос на водород от възобновяеми източници до 2030 г.